ПРОТОКОЛ № 11
от заседание на Комисия „Съдебна карта, натовареност и 
съдебна статистика” към Съдийската колегия на Висшия съдебен съвет
27 март 2017 г.
/понеделник - 10,00 часа/

	Днес, 27 март 2017 г. (понеделник), от 10,00 часа се проведе заседание на комисия „Съдебна карта, натовареност и съдебна статистика”  към Съдийската колегия на ВСС, в състав:

ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ

ГАЛИНА КАРАГЬОЗОВА 
КАМЕН ИВАНОВ 
МАРИЯ КУЗМАНОВА  
СОНЯ НАЙДЕНОВА

Присъстват от администрацията на ВСС експертни сътрудници към комисията: Красимира Василева - началник-отдел „ЮОДКВСС", дирекция „Правна“;  Румен Митев - началник-отдел "САОД", дирекция "ИТСС";  Емилия Петкова – главен експерт в отдел „САОД”, дирекция "ИТСС”.

След разисквания по предварително обявения дневния ред

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

Включва към дневния ред за днешното заседание следните допълнителни точки:
- Анализ на динамиката на образуваните производства по несъстоятелност в окръжните съдилища за периода 2014-2016 г., представен в изпълнение на решение на КСКНСС по протокол № 10/20.03.2017 г., т. 10 - като точка  13 от дневния ред.

ПО ДНЕВНИЯ РЕД:

1. ОТНОСНО: Среща с управителя на фирмата – разработчик на СИНС „Смарт системс 2010“ ЕООД във връзка с постъпили в комисията запитвания с функционирането на СИНС, в изпълнение на решение на КСКНСС по протокол № 10/20.03.2017 г., т.2.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

1.1.	Приема направените в хода на дискусията предложения по поставените от КСКНСС въпроси, подробно описани в приложената паметна записка, която е неразделна част от настоящия протокол.
1.2.	Приема за сведение устен доклад от управителя на „Смарт системс 2010“ ЕООД относно създаване на потребителски профил в СИНС чрез който да осигурен достъп до системата на членовете на КСКНСС, инспекторите и експертите от ИВСС, както и определени служители от ИВСС и от администрацията на ВСС.
1.3.	Изпраща на „Смарт системс 2010“ ЕООД списъци с членовете на КСКНСС – членове на ВСС, и на експертните сътрудници към комисията - служители от администрацията на ВСС, съдържащи необходимите данни за създаване на акаунти за достъп до СИНС.
1.4.	Привлича Лилия Дамянова Станкова – външен експерт социолог, за безвъзмездно подпомагане на комисията в дейността й по точки 1 и 2 от приетата с решение по протокол № 27/29.09.2016 г. Годишна програма.
1.5.	Възлага на „Смарт системс 2010“ ЕООД да създаде потребителски профил на лицето по т. 1.4. за достъп до Системата за изчисляване на натовареността на съдиите /СИНС/ с оглед извличане на необходимите й справки.
1.6.	Възлага на началника на отдел „САОД“ на ВСС да предостави на разработчика на СИНС и на лицето по т. 1.4.,обобщени статистически данни за 2016 г. за дейността на съдилищата.

2. ОТНОСНО: Писмо изх. № 1274/15.03.2017 г. от председателя на Окръжен съд – Русе относно въвеждането на коригиращите коефициенти н СИНС

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

2.1. Приема за сведение писмо изх. № 1274/15.03.2017 г. от председателя на Окръжен съд – Русе относно въвеждането на коригиращите коефициенти н СИНС
2.2. Да се изпрати писмен отговор на председателя на Окръжен съд – Русе, с който да бъде информиран, че с оглед осигуряване достоверност на данните, постъпили в Системата за изчисляване на натовареността на съдиите /СИНС/, е необходимо пълно въвеждане на коригиращите коефициенти, за което следва да се предприемат действия за изпълнение на §9 от Правилата за оценка на натовареността на съдиите.

3. ОТНОСНО: Писмо изх. № 66/15.03.2017 г. от председателя на Районен съд – Средец относно въвеждането на коригиращите коефициенти н СИНС

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

3.1. Приема за сведение писмо изх. № 66/15.03.2017 г. от председателя на Районен съд – Средец относно въвеждането на коригиращите коефициенти н СИНС
3.2. Да се изпрати  писмен отговор на председателя на Районен съд – Средец, с който да бъде информиран, че с оглед осигуряване достоверност на данните, постъпили в Системата за изчисляване на натовареността на съдиите /СИНС/, е необходимо пълно въвеждане на коригиращите коефициенти, за което следва да се предприемат действия за изпълнение на §9 от Правилата за оценка на натовареността на съдиите.

4. ОТНОСНО: Писмо изх. № 784/15.03.2017 г. от председателя на Районен съд – Нови пазар относно отчитане на продължителността на гражданските дела

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

4.1. Приема за сведение писмо изх. № 784/15.03.2017 г. от председателя на Районен съд – Нови пазар относно отчитане на продължителността на гражданските дела.
4.2. Изпраща писмото по т. 4.1. на постоянната Работна група по граждански дела, сформирана към комисията с решение по протокол № 22/29.06.2016 г., т.5, за запознаване и съобразяване при изготвяне на предложения до комисията.

5. ОТНОСНО: Писмо изх. № С-95/20.03.2017 г. от председателя на Районен съд – Монтана относно отчитане натовареността на съдии, по отношение на които е определен по-нисък процент натовареност по препоръка на здравните органи.

Комисия „Съдебна карта, натовареност и съдебна статистика“
към Съдийската колегия на Висшия съдебен съвет
Р Е Ш И :

5.1. Приема за сведение писмо изх. № С-95/20.03.2017 г. от председателя на Районен съд – Монтана относно отчитане натовареността на съдии, по отношение на които е определен по-нисък процент натовареност по препоръка на здравните органи.
5.2. Да се изпрати писмен отговор до председателя на Районен съд – Монтана, с който да бъде информиран, че съобразно чл. 12, ал. 6 от Правилата за оценка на натовареността на съдиите по решение на председателя на съда, съгласувано с общото събрание, на съдия може да бъде определен намален коефициент на натовареност, с оглед наличието на здравословни проблеми. Това обстоятелство следва да бъде отчетено и отбелязано и в Централизираната система за случайно разпределение на дела /ЦСРД/, като се въведе намален процент на натовареност. Не се намалява обаче със същия процент определеното време за допълнителните дейности в Системата за изчисляване на натовареността на съдиите /СИНС/.

6. ОТНОСНО: Писмо изх. № А-01-194/22.03.2017 г. от главния инспектор на Инспектората към Висшия съдебен съвет във връзка с решение на съдийската колегия на ВСС по протокол № 8/21.02.2017 г., т. 17 относно предоставяне на достъп на Инспектората до Системата за изчисляване на натовареността на съдиите /СИНС и до Централизираната система за случайно разпределение на делата /ЦСРД/.

Комисия „Съдебна карта, натовареност и съдебна статистика“
към Съдийската колегия на Висшия съдебен съвет
Р Е Ш И :

6.1. Приема за сведение писмо изх. № А-01-194/22.03.2017 г. от главния инспектор на Инспектората към Висшия съдебен съвет във връзка с решение на съдийската колегия на ВСС по протокол № 8/21.02.2017 г., т. 17 относно предоставяне на достъп на Инспектората до Системата за изчисляване на натовареността на съдиите /СИНС и до Централизираната система за случайно разпределение на делата /ЦСРД/.
	6.2. Изпраща на „Смарт системс 2010“ ЕООД приложените към писмото по т. 6.1. списъци на инспекторите, експертите и служителите от ИВСС, за създаване на акаунти за достъп до СИНС и до ЦСРД.

7. ОТНОСНО: Писмо изх. № 11-00-16/21.03.2017 г. от Изпълнителния директор на „Информационно обслужване“ АД и имейл-отговор от 09.03.2017 г. от управителя на „Декстро Груп“ ООД във връзка с приетата от ВСС „Методика за контрол и проверка на статистическите данни, отчитащи дейността на съдебните райони и съдиите в Република България“

Комисия „Съдебна карта, натовареност и съдебна статистика“
към Съдийската колегия на Висшия съдебен съвет
Р Е Ш И :

7.1. Приема за сведение писмо изх. № 11-00-16/21.03.2017 г. от Изпълнителния директор на „Информационно обслужване“ АД имейл-отговора от 09.03.2017 г. от управителя на „Декстро Груп“ ООД във връзка с приетата от ВСС „Методика за контрол и проверка на статистическите данни, отчитащи дейността на съдебните райони и съдиите в Република България“.
7.2. Изпраща писмото от председателя на Окръжен съд – Хасково /вх. № ВСС-2890/23.02.2017 г./, разгледано от комисията като т. 4 по Протокол № 8/27.02.2017 г., заедно с писмото по т. 4.1. от настоящия протокол, на постоянната Работна група по граждански, търговски и фирмени дела, сформирана към комисията съгласно Протокол № 22/29.06.2016 г., т. 5, за запознаване и съобразяване при изготвяне на предложения до комисията.

8. ОТНОСНО: Преглед на изпълнението на мерките, заложени Програмата за дейността на комисията за периода до края на мандата на настоящия ВСС, приета по протокол № 27/29.09.206 г. и График за конкретни действия и мерки за оптимизиране на съдебната карта, приета с решение на КСКНСС по протокол 28/03.10.2016 г.

С оглед осигуряване изпълнението на Цел 2, Цел 3 и Цел 4 от Графика за конкретни действия и мерки за оптимизиране на съдебната карта, приет от комисията по протокол № 28/03.10.2016 г.,

Комисия „Съдебна карта, натовареност и съдебна статистика“
към Съдийската колегия на Висшия съдебен съвет
Р Е Ш И :

8.1 Приема направения Проект на решение.
8.2.Внася Проекта на решение по т. 8.1. за . обсъждане на предложение до Министерството на правосъдието във връзка с изпълнение на мерки 3.4.5. и 3.6.1. от Пътната карта за изпълнение на Актуализираната стратегия за продължаване на реформата в съдебната система, на заседанието на Съдийската колегия на 04.04.2017 г.

9. ОТНОСНО: Обсъждане на приложението на чл. 36 от Правилата за оценка на натовареността на съдиите във връзка с § 10 от ПЗР, в изпълнение на решение на КСКНСС по протокол № 10/20.03.2017 г., т. 14.

Приложението на чл. 36 от Правилата за оценка на натовареността на съдиите беше обсъдено във връзка с проведената среща по т. 1 от настоящия протокол, като след изготвяне на допълнителни справки за висящите и несвършените дела /визирани в паметната записка, неразделна част от настоящия протокол/ комисията ще излезе със становище по въпроса за евентуални промени или допълнителни инструкции във връзка с приложението на визираната разпоредба.

Комисия „Съдебна карта, натовареност и съдебна статистика“
към Съдийската колегия на Висшия съдебен съвет
Р Е Ш И :

9.1. Указва на председателя на Софийски градски съд, че при новото разпределяне на делата, които са били разпределени на съдия Елка Пенчева, след нейното отстраняване, всеки определен нов съдия-докладчик следва да получи пълния коефициент за тежест на съответното дело, като при необходимост информацията за делата и коефициентите следва да се въвежда включително ръчно в СИНС.

10. ОТНОСНО: Заявление от г-н Паско Запрянов за достъп до обществена информация /вх. № ВСС-3530/09.03.2017 г./

Комисия „Съдебна карта, натовареност и съдебна статистика“
към Съдийската колегия на Висшия съдебен съвет
Р Е Ш И :

10.1. Одобрява Доклад от Емилия Петкова – гл. експерт в отдел „САОД“ на ВСС относно заявление за достъп до обществена информация, заведено в регистъра по ЗДОИ на ВСС с Рег. № 20/13.03.2017 г. и дава съгласие исканата информация да бъде предоставена на заявителя.
10.2. Изпраща доклада по т . 3.1. на главния секретар на ВСС, за сведение и по компетентност.

11. ОТНОСНО: Извлечение от протокол № 11//13.03.2017 г. от заседание на Комисията по атестирането и конкурсите към СК на ВСС във връзка с решение на КСКНСС по протокол № 9/06.03.2017 г., т.2.

Комисия „Съдебна карта, натовареност и съдебна статистика“
към Съдийската колегия на Висшия съдебен съвет
Р Е Ш И :

11.1. Приема за сведение извлечение от протокол № 11//13.03.2017 г. от заседание на Комисията по атестирането и конкурсите към СК на ВСС във връзка с решение на КСКНСС по протокол № 9/06.03.2017 г., т.2.
11.2. Отлага разглеждането на точката за следващо заседание на комисията, с оглед получаване на данни за натовареността на годишна база.

12. ОТНОСНО: Протокол от проведена работна среща на членове на ВСС и магистрати относно изготвяне на предложения за законодателни промени във връзка с подсъдността на делата, разглеждани от районните съдилища, в изпълнение на решение на СК на ВСС по протокол № 28/13.12.2016 г., т.54.
/Точката е включена като т.14 от дневния ред за заседанието на СК на ВСС на 28.03.2017 г./

Комисия „Съдебна карта, натовареност и съдебна статистика“
към Съдийската колегия на Висшия съдебен съвет
Р Е Ш И :

12.1. Приема за сведение решенията на работната група отразени в Протокол от проведена работна среща на членове на ВСС и магистрати относно изготвяне на предложения за законодателни промени във връзка с подсъдността на делата, разглеждани от районните съдилища, в изпълнение на решение на СК на ВСС по протокол № 28/13.12.2016 г., т.54.
12.2. Внася протокола по т. 12.1. ведно с направените предложения за заседание на Съдийска колегия на 28.03.2017 г., като предлага на Съдийската колегия следното решение: 
										ПРОЕКТ

СЪДИЙСКАТА КОЛЕГИЯ НА 
ВИСШИЯ СЪДЕБЕН СЪВЕТ 
РЕШИ:

	1. ПРИЕМА внесените от КСКНСС предложения за законодателни промени в Гражданско процесуалния кодекс /ГПК/, Закона за енергетиката /ЗЕ/ и Закона за водите /ЗВ/.
	2. ИЗПРАЩА предложенията по т. 1 на Министъра на правосъдието, с оглед упражняване инициатива за включване на законопроект в законодателната програма на Министерски съвет, съгласно чл. 30, ал. 3 от Устройствения правилник на Министерския съвет и неговата администрация. 

13. ОТНОСНО: Анализ на динамиката на образуваните производства по несъстоятелност в окръжните съдилища за периода 2014-2016 г., представен в изпълнение на решение на КСКНСС по протокол № 10/20.03.2017 г., т. 10.

Комисия „Съдебна карта, натовареност и съдебна статистика“
към Съдийската колегия на Висшия съдебен съвет
Р Е Ш И :

13.1. Приема за запознаване Проект на Анализ на динамиката на образуваните производства по несъстоятелност в окръжните съдилища за периода 2014 – 2016 г., представен от г-жа Соня Найденова в изпълнение на решение на комисията по протокол № 10/20.03.2017 г., т. 10.
13.2. Изисква от председателя на Окръжен съд - Враца конкретни данни за броя на образуваните, висящите и разгледаните производства по несъстоятелност за периода 2014  2016 г., като данните бъдат оформена съгласно утвърдените статистически таблици за отчет на окръжните съдилища (Приложение 2 – граждански дела І инстанция). Към данните да бъде приложена справка за фирмите, спрямо които е съответното производство по несъстоятелност.

ПРЕДСЕДАТЕЛ
					НА КСКНСС:               /п/
								КАЛИН КАЛПАКЧИЕВ

ПАМЕТНА ЗАПИСКА
към точка 1 по Протокол № 11
от заседание на Комисия „Съдебна карта, натовареност и 
съдебна статистика” към Съдийската колегия на Висшия съдебен съвет,
проведено на 27 март 2017 г.

Днес, 27 март 2017 г. (понеделник), от 10,00 часа се проведе срещата, предвидена в т.1 по дневния ред за заседанието на КСКНСС.

На срещата присъстваха:

От КСККНСС:
Калин Калпакчиев – председател
Галина Карагьозова – член
Камен Иванов – член
Мария Кузманова – член
Соня Найденова – член

От администрацията на ВСС, експертни сътрудници към комисията:
Красимира Василева - началник-отдел ЮОДКВСС", дирекция „Правна“;  Румен Митев - началник-отдел "САОД", дирекция "ИТСС"; Емилия Петкова – главен експерт в отдел „САОД”, дирекция "ИТСС”

От „Смарт системс 2010“ ЕООД (разработчик на СИНС и на ЦСРД):
Марин Кошутов - управител
Кирил Илиев – служител

Присъства и външен експерт:
Лилия Станкова – социолог-статистик, участвала в екипа, разработил техническото осъществяване на изследването за натовареността и анализ на резултатите, извършено през 2014-2015 г.

Тема на срещата бяха постъпили в комисията запитвания от съдилища във връзка с функционирането на СИНС, както и други въпроси от техническо естество с оглед извличане на коректни данни от СИНС за целите на предстоящо изготвяне на анализ за едногодишното приложение на ПОНС и действие на СИНС. Обсъдените въпроси и направените по тях уточнения са изложени в резюме, както следва.

В СИНС излиза първоначално определеният докладчик при разпределението на делото и когато друг физически съдия поеме разглеждането на делото в СИНС продължава да стои името на първоначално определения докладчик.
Това става, ако при разпределението те не променят съдията или в СИНС не го променят. След като делото влезе в системата и се разпредели, автоматично информацията минава в СИНС. Там излиза информацията за номера на делото, групата и шифъра, и когато делото приключи трябва да се отбележи кога и как е свършило. Т.е. когато приключи делото не се попълва точната информация.
Може да се направи ръчно преразпределение (ръчен избор) при което като се направи ръчно преразпределението то ще се прехвърли автоматично в СИНС (веднъж е направено в САС, в система за разпределение в ЦСРД).
Да се направи функционалност в СИНС, с която да може по-удобно група дела (по изброени причини, обикновено по заповед на председателя) да преминат от един съдия-докладчик „А“ при друг съдия-докладчик „Б“, който да ги разглежда.
По-сложният въпрос е какво се прави с коефициентите. При гражданските е казано в правилата, че при смяна на докладчика този, който постановява крайния акт на него се начислява.
Да се изчисти въпросът с висящите, спрените и възобновените.
Моментът с продължителността на делата е важен (тези които преминават от години в години), за да може да се преразгледат коефициентите. Да се засече за шестмесечието какво са подали като несвършени дела към края на 2016 г. и до каква степен то отговаря на несвършените в СИНС към 2016 г. това ще покаже, ако някой не е отразил приключването на делото, защото в такъв случай броят несвършени ще излезнат повече, отколкото в статистиката.
Справка за несвършените дела към края на 2016 г. по години, както и да се вземе решение в такива случаи какво се прави (как ще се определя коефициентът на натовареност).
Въпросът със спиранията - 7 са основанията за спиране на делото като за 2/3 от тях съдът следи служебно (ГПК). За момента за целите на анализа спрените дела да се третират като висящи.
За анализа да се даде статистиката за спрените дела. Да изиска (отдел САОД) евентуално от Инспектората относно брой спрени дела за 2016 г. Паралелно да се пускат 2-те справки – първо за висящите дела по групи по съдилища, и за спрените. Справките да се дадат за да се направи анализ как функционира системата и съответно има ли някъде значително отклонение.

Поради обективна независеща от докладчика причина започваш да извършваш всички действия отначало втори път – в момента това не се оценява, че повторно извършваш действия. 
Случва се например починал съдебен заседател, а си стигнал почти до края с делото (до присъда почти) и като влезе в нов съдебен заседател започваш всичко отначало – вършиш го 2 пъти, а това не се отчита.
Тази изрична хипотеза да бъде вкарана в правилата с коригиращ коефициент.
Да се направи механизъм при който да може да се отчита натовареност за всички случаи, в които се извършва някаква допълнителна дейност по дела, която до момента не е обхваната от коефициентите - например за дела, по които въобще не са работени; случаите, когато с 1 от обвиняемите се сключва споразумение, а другият или другите продължават; случаите в които е гледано-гледано делото и в един момент по определена причина е спряно и други такива. (например ал. 3 по чл. 76 ПАС – допълнителни дейности по дела, които обикновено се извършват след вече свършено дело). Да може да има вариант за отчитане на тази дейност, който да бъде ясен и да има възможност в системата за отразяване. При едно добросъвестно боравене със системата би могло да се остави такава отворена възможност за разпределящия съдия да присъжда такъв коефициент (примерно).

Да се променят Правилата – чл. 37 казва, че при отвод на докладчика коефициентът се получава от този, който го е решил – да се вкара нова ал. 2 специално за тази хипотеза (чл. 76, т. 10 ПАС):  При отвод по наказателно дело след като съдията е одобрил споразумението всеки от двамата получава пълния коефициент. Как да се отбелязва, че по това дело има споразумение? – Ще има коригиращ коефициент. За този, който е сключил споразумение коефициентът ще се намали, тъй като е приключил делото със споразумение по единия обвиняем и отива на ново разпределение за другите обвиняеми при друг съдия и той получава пълния коефициент в зависимост от това какво върши. Ако се реши без споразумение няма да има коригиращ коефициент. 
Това трябва да е с отделна функционалност. Тук има проблем в ПАС, който казва, че е под същия номер, а делата са 2. Да се помисли как да стане – по функционалността – да се помисли за механизъм – ръчно да се добавя – да има 1 меню с причини, които да се вкарват поотделно.

При спирането да е хипотеза за висящите.

Достъп до профили – да се направят потребители – да се пусне по имейла списъка на потребители за Инспектората, Комисията, Експертите към комисията, Лилия Станкова. Да се създадат профили.

Падащото меню, което са казали, че им е малко – ще го адаптираме така, че да се вижда.

Справката е за календарна година – до края на 2016, след това за трите месеца от 2017. Не може периодът на справката да е от-до конкретна дата нито в една година, нито в различни години, тя е за календарна година.

По отношение на допълнителните дейности. Има случай например за 1 година е имало 3-ма председатели.
По 1/12-та за всеки месец работа като и.ф. За допълнителните дейности в СИНС да се включи поле за период от-до в който е и.ф. или брой месеци в които е бил и.ф. и да се умножава по 1/12-та от предвиденото време в допълнителните дейности за административен ръководител или заместник на административния ръководител.
Това опира и до въпроса 1 съдия работил в рамките на един период в 2 или повече съдилища. На съдията му се дава допълнителен коефициент в РС, командироват го в Окръжен, където изпълнява същите длъжности и после се връща обратно в РС в рамките на 1 година, как ще се отрази това? – в съда в който е бил му се отчита дейността, извършена в него съд. В другия съд – също му се отчита дейността, извършена в онзи съд. Ще има две справки за този съдия, разпечатани от администраторите на двата съда. А ВСС като основен администратор ще може да вижда за един съдия от всички съдилища, в които е бил - в самата система да има някакви функционалност, която да сумира коефициента – да се мисли.

Когато на 1 докладчик изначално му е определен по-нисък процент натовареност – той още при разпределението е облекчен и му се разпределят по-малък брой дела чрез ЦСРД, а допълнителните дейности в СИНС не се променят.

ПРЕДСЕДАТЕЛ
НА КСКНСС:		/п/
КАЛИН КАЛПАКЧИЕВ